PATVIRTINTA

Mažeikių darželio-mokyklos „Kregždutė“

direktoriaus 2021 m. rugpjūčio 31 d.

 įsakymu Nr. V1-57

**MAŽEIKIŲ DARŽELIO-MOKYKLOS „KREGŽDUTĖ“**

**2021–2022 IR 2022–2023 MOKSLO METŲ PRADINIO UGDYMO PROGRAMos UGDYMO PLANas**

**I SKYRIUS**

**BENDROSIOS NUOSTATOS**

1. 2021–2022 ir 2022–2023 mokslo metų pradinio ugdymo programos ugdymo planas (toliau – Ugdymo planas) reglamentuoja pradinio programos įgyvendinimą.

2. Ugdymo plano tikslas – apibrėžti pradinio ugdymo programos įgyvendinimo reikalavimus darželio-mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. pateikti ugdymo organizavimo gaires ugdymo procesui darželyje-mokykloje organizuoti;

3.2. nurodyti minimalų privalomą pamokų skaičių, skirtą pradinio ugdymo programai įgyvendinti.

4. Ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis.

4.2. **Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų.

4.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

4.4. **Darželio-mokyklos ugdymo planas** – mokykloje vykdomos pradinio ugdymo programos įgyvendinimo aprašas, parengtas vadovaujantis Bendraisiais ugdymo planais.

4.5. **Pamoka** – pagrindinė nustatytos trukmės nepertraukiamo mokymosi organizavimo forma.

4.6. Kitos Ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

5. Darželio-mokyklos ugdymo planas rengiamas ir įgyvendinamas vadovaujantis Pradinio ugdymo programos aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu Pradinio ir pagrindinio ugdymo bendrosios programos, o kiekviena atskirai – Pradinio ugdymo bendrosios programos, Pagrindinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), ir kt.

6. Darželyje-mokykloje įgyvendinamai pradinio ugdymo programai vykdyti rengiamas Darželio-mokyklos ugdymo planas dvejiems mokslo metams. Darželis-mokykla pradinio ugdymo organizavimo sprendimų kasmet atnaujinti neprivalo, jei jie atitinka darželio-mokyklos išsikeltus ugdymo tikslus, pradinį ugdymą reglamentuojančius teisės aktus, Bendrųjų ugdymo planų nuostatas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

8. Ugdymo organizavimas 2021–2022 mokslo metais:

8.1. mokslo metų ir ugdymo proceso pradžia – 2021 m. rugsėjo 1 d.;

8.2. ugdymo proceso trukmė 1–4 klasių mokiniams – 175 dienos;

8.3. skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |

9. Ugdymo organizavimas 2022–2023 mokslo metais:

9.1. mokslo metų ir ugdymo proceso pradžia *–* 2022 m. rugsėjo 1 d.;

9.2. ugdymo proceso trukmė 1–4 klasių mokiniams – 175dienos;

9.3. skiriamos atostogos:

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |

10. Darželio-mokyklos tarybos sprendimu pradinio ugdymo proceso mokslo metai skirstomi į pusmečius:

10.1. 2021-2022 mokslo metais:

10.1.1. I pusmetis – rugsėjo 1d. – 2022 m. sausio 16 d.;

10.1.2. II pusmetis – sausio17 d. – birželio 9 d.

10.2. 2022-2023 mokslo metai:

10.2.1. I pusmetis – rugsėjo 1 d.- 2023 sausio 15 d.

10.2.2. II pusmetis – sausio 16 d. – birželio 8 d.

11. Darželis-mokykla turi teisę keisti Ugdymo planų 8.3 ir 9.3 papunkčiuose nustatytą atostogų laiką, suderinusi su valstybinės mokyklos (biudžetinės įstaigos) – savininko teises ir pareigas įgyvendinančia institucija.

12. Vasaros atostogos skiriamos pasibaigus ugdymo procesui 1–4 klasių mokiniams. Atostogų pradžią nustato darželio-mokyklos vadovas, suderinęs su darželio-mokyklos taryba ir savininko teises ir pareigas įgyvendinančia institucija (Mažeikių rajono savavaldybės administracija). Vasaros atostogos trunka iki einamųjų mokslo metų rugpjūčio 31 d.

13. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms darželyje-mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai, įvykus elektros, vandentiekio avarijai ir kt.) reglamentuojama Ugdymo plano 7 priede.

**ANTRASIS SKIRSNIS**

**DARŽELIO-MOKYKLOS UGDYMO PLANO RENGIMAS**

14. Darželio-mokyklos ugdymo planą, kuriame aprašomas darželio-mokyklos pradinio ugdymo programos per dvejus mokslo metus įgyvendinimas, rengia darželio-mokyklos vadovo įsakymu sudaryta darbo grupė, patvirtinta 2021m. gegužės 3d. įsakymu Nr. V1-48

15. Darželio-mokyklos ugdymo plane, atsižvelgiant į darželio-mokyklos kontekstą, numatoma:

15.1. konkrečios klasės mokomieji dalykai ir jiems skiriamas pamokų skaičius;

15.2. ugdymo proceso organizavimo forma (-os);

15.3. švietimo pagalbos teikimas;

15.4. informacinių technologijų naudojimas, skaitmeninio turinio kūrimas, informatinio mąstymo ugdymas pradinėse klasėse;

15.5. neformaliojo vaikų švietimo programų pasiūla ir organizavimas;

15.6. pamokų, skirtų mokinio ugdymo poreikiams ir mokymosi pagalbai teikti, panaudojimas;

15.7. priemonės dėl mokinių mokymosi praradimų, patirtų COVID-19 pandemijos metu, kompensavimo;

15.8. kaip konkrečiose klasėse bus įgyvendinama:

15.8.1. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, vykdant pradinio ugdymo programą;

15.8.2. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos programa);

15.8.3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa);

15.8.4. prevencinė programa, ugdanti mokinių socialines ir emocines kompetencijas, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

16. Darbo grupė parengia darželio-mokyklos ugdymo plano projektą, kuris suderinamas su darželio-mokyklos taryba, taip pat su savininko teises ir pareigas įgyvendinančia institucija (Mažeikių rajono savivaldybės administracijos švietimo, kultūros ir sporto skyriumi). Darželio-mokyklos ugdymo planą darželio- mokyklos direktorius tvirtina iki mokslo metų pradžios.

17. Pamokų skaičius pradinio ugdymo programos dalykams įgyvendinti Ugdymo plane numatytas dvejiems metams: pradinio ugdymo programai įgyvendinti – 53 punkte.

18. Mokinys, kuris mokosi pagal pradinio ugdymo programą, privalo mokytis Ugdymo programų apraše nustatytų dalykų. Minimalus pamokų skaičius joms įgyvendinti numatytas Ugdymo plano 53 punkte.

**TREČIASIS SKIRSNIS**

**PRADINIO UGDYMO VEIKLŲ ĮGYVENDINIMAS**

 19. Integruojamųjų , prevencinių ir kitų programų įgyvendinimas:

 19.1 Tarptautinė Gamtosauginių mokyklų programa:

 19.1.1. ši programą integruojama į 1,2,4 klasių pasaulio pažinimo, dailės ir technologijų , lietuvių kalbos pamokų temas; 3 klasė įgyvendina per neformaliojo švietimo veiklas;

 19.2. Žmogaus saugos bendroji programa integruojama į pradinio ugdymo programos pasaulio pažinimo pamokas, klasės valandėles (patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“).

 19.3.Sveikatos ir lytiškumo ugdymo bei rengimo šeimai bendroji programa (patvirtinta Sveikatos Lietuvos Respublikos švietimo ir mokslo ministro 2016 m. spalio 25d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“) mokytojai integruoja į pradinio ugdymo programos pasaulio pažinimo pamokas;

 19.4. Alkoholio, tabako ir kitų psichiką veikiančių medžiagų vartojimo prevencijos programa integruojama į pasaulio pažinimo pamokas , klasės valandėles (patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK -494 „Dėl alkoholio, tabako ir kitų psichiką veikiančių medžiagų vartojimo prevencijos programos patvirtinimo“) mokytojai įgyvendina skiriamų vadovavimo klasei valandų veiklas ;

 19.5. socialinių - emocinių įgūdžių lavinimo, smurto prevencijos programa ,,Antras žingsnis“ pradinio ugdymo programos mokiniams vykdoma per mokytojui skiriamų vadovavimo klasei valandų veiklas ;

 19.6. Sveikatą stiprinančios mokyklos programa integruojama į pasaulio pažinimo, fizinio lavinimo, dailės ir technologijų pamokas, įgyvendinama per neformaliojo švietimo veiklas, popamokiniuose renginiuose.

20. Ugdymo veiklos, atsižvelgiant į Pradinio ugdymo bendrojoje programoje numatytą dalykų turinį, gali būti organizuotos už mokyklos ribų, pavyzdžiui, muziejuose, atviros prieigos centruose ir kt. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko(-ų) mokymosi laiką (pagal pamokos (-ų) trukmę.

21. Mokinys kiekvieną dieną – prieš pamokas ar (ir) per ilgąją pertrauką – gali užsiimti aktyvia veikla.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

22. Darželio-mokyklos vaiko gerovės komisijos sprendimu mokiniui sudaromas individualus ugdymo planas. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualų ugdymo planą:

22.1. privaloma sudaryti mokiniui, kuris turi specialiųjų ugdymosi poreikių;

22.2. kitais darželio-mokyklos dokumentuose numatytais atvejais;

22.3. mokiniui, kurio mokymosi pasiekimų lygis (vieno ar kelių dalykų) žemesnis, nei numatyta Pradinio ugdymo bendrojoje programoje ir mokinys nedaro pažangos; jei nepasiekiamas patenkinamas lygis nacionalinio pasiekimų patikrinimo metu;

22.4. pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).

23. Mokinio pasiekimai ir pažanga ugdymo procese vertinami vadovaujantis:

23.1. teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;

23.2. 2018 m. gruodžio 31 d. vadovo įsakymu Nr. V1-124 „Darželio-mokyklos „Kregždutė“

1-4 klasių, ikimokyklinio ir priešmokyklinio ugdymo mokinių pažangos ir pasiekimų vertinimo ir tėvų informavimo tvarka“. Tvarka skelbiama darželio- mokyklos interneto svetainėje.

24. 1-4 klasių mokinio vertinimo rezultatas fiksuojamas įrašu ir/ar „įskaityta“, „neįskaityta“.

25. Nacionaliniame mokinių pasiekimų patikrinime darželis-mokykla dalyvauja mokyklos savininko teises ir pareigas įgyvendinančios institucijos (valstybinės mokyklos – biudžetinės įstaigos) sprendimu. Mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į ugdymo laikotarpio ( pusmečio) įvertinimą.

**PENKTASIS SKIRSNIS**

**MOKYMOSI KRŪVIO REGULIAVIMAS**

26. 1-4 klasių mokiniui mokymosi krūvis per savaitę turi būti paskirstytas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), mokykloje ugdymo procesui organizuoti sudaromas tvarkaraštis.

27. Darželio-mokyklos vadovas vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, priima sprendimus dėl mokymosi krūvių sureguliavimo.

28. Pirmosios klasės mokiniams, kurie pradeda mokytis pagal pradinio ugdymo programą, skiriamas minimalus privalomų pamokų skaičius per savaitę. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais). 2-4 klasių mokiniams bendras pamokų skaičius per savaitę gali būti ir didesnis, nei numatyta Ugdymo plano 53 punkte.

29. Esant poreikiui, mokymosi pagalbai gali būti skiriamos trumpalaikės ir / arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

30. Vadovaujantis darželyje-mokykloje patvirtintais susitarimais:

30.1. mokiniui, kuris atstovauja darželį-mokyklą varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio ar jo tėvų/globėjų prašymu poilsio dienos gali būti nukeliamos į artimiausias darbo dienas;

34.2. mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO UGDYMO PROGRAMĄ**

35. Mokymosi pagalba ugdymo procese turi būti teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

35.1. dėl ligos ar kitų priežasčių praleidusiam dalį pamokų;

35.2. gavusiam nepatenkinamą atsiskaitomųjų ar kitų užduočių įvertinimą;

35.3. jei pasiekimų lygis (vieno ar kelių dalykų) žemesnis, nei numatyta Pradinio ugdymo programoje, ir mokinys nedaro pažangos;

35.4. jei nacionalinio pasiekimų patikrinimo metu nepasiekiamas patenkinamas lygis;

358.5. jei pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

35.6. patyrusiam mokymosi sunkumų COVID-19 pandemijos metu;

35.7. kitais mokyklos pastebėtais mokymosi pagalbos poreikio atvejais.

36. Darželis-mokykla ugdymo procese laiku užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.).

37. Darželio-mokyklos vadovo įsakymu paskiriamas asmuo, atsakingas už mokymosi pagalbos teikimo organizavimą.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ AR PRADINIO UGDYMO PROGRAMĄ, UGDYMO ORGANIZAVIMAS**

38. Darželis-mokykla, atvykus asmeniui, baigusiam užsienio valstybės, tarptautinės organizacijos pradinio ugdymo programos dalį ar pradinio programą (toliau – tarptautinė bendrojo ugdymo programa):

38.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

38.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

38.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

38.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;

38.5. išsiaiškina atvykusiojo asmens lūkesčius ir norus mokytis kartu su bendraamžiais tam tikrą dalį laiko intensyviai mokytis lietuvių kalbos;

38.6. informuoja savininko teises ir pareigas įgyvendinančią instituciją, savivaldybės vykdomąją instituciją ar jos įgaliotą asmenį;

38.7. prieš pradedant mokiniui mokytis darželyje-mokykloje, darželio-mokyklos vadovo paskirtas asmuo, atsakingas už mokinių, baigusių tarptautinę bendrojo ugdymo programą ar jos dalį, mokymosi koordinavimą, kartu su mokinio būsimos klasės mokytoju, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

38.7.1. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų, numatytų Ugdymo plano 53 punkte, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta ugdymo programoje, ir šių dalykų pamokas skirti lietuvių kalbai mokyti;

38.7.2. darželio-mokyklos vaiko gerovės komisija numato preliminarią mokinio adaptacinio laikotarpio trukmę, teikiamos pagalbos formas ir būdus, mokytojo, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu stebi mokinių individualią pažangą, pasiekimus. Kiekvieno mokinio adaptacijos trukmės laikas individualus, mokykla konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

39. Darželis-mokykla, organizuodama atvykusio ar grįžusio asmens mokymą, kuris mokėsi pagal tarptautinę bendrojo ugdymo programą ar yra ją baigęs:

39.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

39.2. konsultuoja dėl neformaliojo vaikų švietimo veiklų pasirinkimo;

39.3. paskirtas asmuo padeda atvykusiam asmeniui sklandžiai įsitraukti į darželio-mokyklos bendruomenės gyvenimą, ugdymo procesą;

39.4. numato klasės mokytojų darbą su atvykusiu mokiniu ir mokinio tėvais (globėjais, rūpintojais).

40. Jeigu atvykęs mokinys nemoka ar menkai moka lietuvių kalbą, darželis-mokykla i organizuoja:

40.1. lietuvių kalbos mokymąsi intensyviu būdu (individualiai, grupėje ar kitomis formomis), kartu užtikrindama, kad kitų dalykų jis mokytųsi kartu su bendraamžiais;

40.2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus;

40.3. mokinio mokymąsi kartu su kitais bendraamžiais paskirtoje klasėje, teikdama reikiamą mokymosi ir kitą švietimo pagalbą;

40.4. mokymąsi kitu darželio-mokyklos siūlomu būdu, suderintu su mokinio tėvais (globėjais, rūpintojais).

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

41. Darželis-mokykla, įgyvendindama pradinio ugdymo programą, nustato laikinosios mokymosi grupės dydį pagal skirtas mokymo lėšas. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje.

42. 1-4 klasių mokiniui ugdymo turiniui įgyvendinti klasėje sudaromos laikinosios grupės:

42.1. doriniam ugdymui, jeigu tos pačios klasės mokiniai ar 1-4 klasių mokiniai yra pasirinkę ir tikybą, ir etiką;

**DEVINTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

43. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

44. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, klasės mokytojas, vaiko gerovės komisija suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

45. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

46. Mokiniams, kurie mokosi namie:

46.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

46.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

47.1.2. 4 klasėje – 385 pamokos per mokslo metus (11 pamokų per savaitę).

48. Suderinus su mokinio tėvais (globėjais, rūpintojais), darželio- mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti menų ir fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

49. Darželio-mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

50. Mokinys gali būti ugdomas (ugdytis) šeimoje pagal pradinio ugdymo programą. Darželis-mokykla, padeda tėvams (globėjams, rūpintojams) organizuoti vaikų ugdymą (ugdymąsi) šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

51. Pradinio ugdymo bendrosios programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

52. Darželis-mokykla, įgyvendindama pradinio ugdymo turinį, susitaria:

52.1. išlaiko metams klasei ugdymo dalykams skiriamas pamokas, nurodytas Bendrųjų ugdymo planų 53 punkte;

52.2. ugdymo procesą organizuojant pamoka, nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

52.3. ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys;

52.4 ugdymo procesas gali būti organizuojamas ne tik mokykloje, bet ir už jos ribų (pvz., muziejuose, bibliotekoje, parkuose, artimiausioje gamtinėje aplinkoje ir pan.);

52.5.mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

52.2.kiek ugdymo procesui už darželio-mokyklos ribų organizuoti per mokslo metus bus skiriama pamokų ar dienų, atsižvelgdama į Pradinio ugdymo bendrųjų programų numatytą turinį, mokinių mokymosi poreikius:

52.2.1.veikla organizuojama kitose aplinkose:

52.2.1.1 muziejuose, lauke, atviros prieigos centruose, virtualiosiose mokymosi aplinkose ir kt.

53. Minimalus pamokų skaičius Pradinio ugdymo bendrajai programai įgyvendinti per dvejus mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |
| --- | --- | --- | --- | --- | --- |
| KlasėDalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas (tikyba arba etika) | 35 (1) | 35 (1) | 35 (1) | 35 (1) | 140 (4) |
| 1–2 klasė | 3–4 klasė |
| 70 (1; 1) | 70 (1 ;1) |
| Lietuvių kalba | 280 (8) | 245 (7) | 245 (7) | 245 (7) | 1015 (29) |
| 1–2 klasė | 3–4 klasė |
| 525 (8; 7) | 490 (7; 7) |
| 1–2 klasė | 3–4 klasė |
| Užsienio kalba (anglų) | 0 | 70 (2) | 70 (2) | 70 (2) | 210 (6) |
| 1–2 klasė | 3–4 klasė |
| 70 (2) | 140 (4) |
| Matematika | 140 (4) | 175 (5) | 140 (4) | 175 (5) | 630 (18) |
| 1–2 klasė | 3–4 klasė |
| 315 (4; 5) | 315 (4; 5) |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| 1–2 klasė | 3–4 klasė |
| 140 (2; 2) | 140 (2; 2) |
| Meninis ugdymas:  dailė ir technologijos muzika šokis | 175 (5) | 175 (5) | 175 (5) | 175 (5) | 700 (20) |
| 1–2 klasė | 3–4 klasė |
| 70 (2) | 70 (2) | 70 (2) | 70 (2) |
| 70 (2) | 70 (2) | 70 (2) | 70 (2) |
| 35 (1) | 35 (1) | 35 (1) | 35 (1) |
| 350 (5;5) | 350 (5;5) |
| Fizinis ugdymas\*\* | 105 (3) | 105 (3) | 105 (3) | 105 (3) | 420 (12) |
| 1–2 klasė | 3–4 klasė |
| 210 (3; 3) | 210 (3; 3) |
| Iš viso privalomų pamokų skaičius per mokslo metus  | 805 (23) | 875 ( 25) | 840 (24) | 875 (25) | 3395 (97) |
| Iš viso privalomų pamokų skaičius per dvejus mokslo metus | 1 680 (23; 25)  | 1715(24; 25) |
| Pamokos, skiriamos mokinių ugdymosi poreikiams tenkinti  |  |  |  |
| Neformalusis švietimas | 140 (4) | 140 (4) | 280 (8) |

Pastabos:

\*\* fizinis ugdymas įgyvendinamas pagal pradinio ugdymo kūno kultūros bendrąją programą.

54. Pamokų skaičių klasei per metus sudaro: privalomos pamokos visiemsklasės mokiniams; valandos neformaliojo vaikų švietimo programoms įgyvendinti.

55. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, darželio-mokyklos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams.

56. Mokinių skaičių neformaliojo vaikų švietimo grupėje, suderinus su darželio-mokyklos taryba – ne mažiau 12. Neformaliojo vaikų švietimo programose dalyvaujantys mokiniai žymimi Mokinių registre.

57. Neformaliojo vaikų švietimo programos per mokinių atostogas nevyksta.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

58. Ugdymo sričių / ugdymo dalykų programų įgyvendinimas:

58.1. dorinis ugdymas:

58.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

58.1.2. jei daželis-mokykla negali užtikrinti mokinių ar jų tėvų (globėjų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Lietuvos Respublikos švietimo įstatymo 31 straipsnio 4 ir 5 dalyse nustatytus reikalavimus. Šiuo atveju mokykla nustato mokymosi pasiekimų įskaitymo tvarką;

58.1.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų) pateiktą prašymą;

58.2. kalbinis ugdymas:

58.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

58.2.2. pirmosios užsienio kalbos mokymas:

58.2.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

58.2.2.2. darželio-mokyklos mokinio tėvams (globėjams, rūpintojams) siūloma parinkti pirmąją užsienio kalbą –anglų kalbą (toliau – užsienio kalba);

58.3. socialinis ir gamtamokslinis ugdymas:

58.3.1. socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

58.3.2. socialiniams gebėjimams ugdyti rekomenduojama dalį (ne mažiau kaip vieną ketvirtąją) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

58.4. fizinis ugdymas:

58.4.1. specialiosios medicininės fizinio pajėgumo grupės gali būti organizuojamos taip:

58.4.1.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

58.4.1.2. tėvų (globėjų) pageidavimu mokiniai gali lankyti sveikatos grupes ne mokykloje;

58.4.2. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuoti judriąsias pertraukas ar fiziniam aktyvinimui skirtas veiklas;

58.5. meninis ugdymas (dailė ir technologijos, muzika, šokis):

58.5.1. darželis-mokykla, atsižvelgdama į mokyklos bendruomenės meninio ugdymo poreikius ir mokyklos galimybes mokykloje, valandas, skiriamas meniniam ugdymui, gali paskirstyti visiems ar keliems meninio ugdymo srities dalykams, tačiau ne mažiau kaip dviem dalykams;

58.5.2. kai valandos skiriamos dailės ir technologijų dalykui, technologiniam ugdymui rekomenduojama skirti ne mažiau kaip vieną trečiąją dailės ir technologijų dalykui skiriamo laiko;

58.5. informacinės technologijos:

58.5.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

58.5.2. integruotai ar atskira pamoka (jas skiriant iš pamokų, skirtų mokinių poreikiams tenkinti) ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

59. Darželis-mokykla, rengdama ir įgyvendindama mokyklos ugdymo planą, užtikrina visų mokinių įtraukti į švietimą, šalinti kliūtis, dėl kurių mokinys patiria dalyvavimo švietime ir ugdymosi sunkumų, ir teikti būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

60. Darželis-mokykla, formuodama darželio-mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis ir atsižvelgia į:

60.1. mokinio mokymosi ir švietimo pagalbos poreikius;

60.2. formaliojo švietimo programą;

60.3. mokymosi formą ir mokymo proceso organizavimo būdą;

60.4. švietimo pagalbos specialistų, darželio-mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

61. Pradinio ugdymo individualizuotos ir socialinių įgūdžių ugdymo programos įgyvendinimas reglamentuojamas Ugdymo plano 6 priede.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

62. Darželis-mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

62.1. rengimui, įgyvendinimo koordinavimui kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

62.2. įgyvendinimui turi būti sudaryti individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato Ugdymo planas ir rekomenduoja mokiniui pedagoginė psichologinė ar švietimo pagalbos tarnyba;

62.3. formą tvirtina darželio-mokyklos vadovo įsakymu, suplanuoja jų įgyvendinimo, stebėsenos ir aptarimo formas bei etapus.

63. Individualų ugdymo planą rengia mokytojų ir pagalbos mokiniui, tėvų komanda vadovaudamasi Ugdymo plano 53 punkte nurodytu pradinio ugdymo dalykų programai įgyvendinti skiriamų pamokų skaičiumi, pedagoginės ir psichologinės tarnybos išvadomis ir rekomendacijomis, gali:

63.1. vėliau pradėti pirmosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų;

63.2. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą).

64. Sutrikusios kalbos ir kitos komunikacijos mokinio individualus ugdymo planas sudaromas vadovaujantis Ugdymo plano 53 punktu. Ugdymo plane specialiosios pamokos skiriamos tarčiai, kalbai ir klausai lavinti:

65. Individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metu.

66**.** Įvairiapusių raidos sutrikimų turinčio mokinio individualus ugdymo planas sudaromas vadovaujantis Ugdymo plano 53 punktu:

66.1.bendroje klasėje, besimokančiam mokiniui, turinčiam vidutinius ar didelius specialiuosius ugdymo(si) poreikius ir rekomenduojant pedagoginei ir psichologinei tarnybai, skiriama mokytojo padėjėjo pagalba;

66.2. individualiame ugdymo plane turi būti numatyta elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

66.3. rekomenduojama mokiniui turėti pritaikytą mokiniui nuolatinę mokymosi vietą, prireikus naudojant sieneles / širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

66.4. rengiant individualų ugdymo planą, mokytojai turi bendradarbiauti su švietimo pagalbos specialistais, gauti nuolatinę pagalbą ir paramą taikyti elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti;

66.5. siekiant atsižvelgti į individualius mokinio gebėjimus ir raidos specifiką, numatyti mokymo medžiagos pateikimo būdus (vaizdiniu, garsiniu ir kt.) ir įtraukti mokinį į veiklas būtina pagal jo pomėgius, naudoti vizualines užuominas ugdymo procese ir jo mokymosi vietoje, pasirinkti individualiame ugdymo plane numatytą mokymosi pasiekimų vertinimo ir individualios pažangos stebėjimo formą;

67. Pradinio ugdymo dalyko programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

68. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Ugdymo plano 23-25 punktų nuostatomis.

69. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

70. Mokinys, kuris mokosi pagal individualizuotą pradinio ugdymo arba socialinių įgūdžių ugdymo programą, mokymosi pasiekimai vertinami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdai: „įskaityta“, „neįskaityta“, aprašai.

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

71. Švietimo pagalbą mokiniui užtikrina darželis-mokykla.

72. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio pagalbos plane.

73. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

74. Švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

75. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

75.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

75.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

76. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja darželis-mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

77. Mokiniui, kuris mokosi pagal:

77.1. pritaikytą pradinio ugdymo programą, vadovaujantis Ugdymo plano 53 punktu:

77.1.1. galima skirti 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;

77.2. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dėl Ugdymo plano sprendimai priimti:

2021-08-23 darželio-mokyklos „Kregždutė“ tarybos posėdyje Nr. 3,

2021-08-31 Mokytojų tarybos posėdyje Nr. 3.

2021–2022 ir 2022–2023 mokslo metų

pagrindinio ir vidurinio ugdymo programų

bendrųjų ugdymo planų

6 priedas

**PRADINIO UGDYMO INDIVIDUALIZUOTOS**

**INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO**

**PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

* Mokiniui, kuris mokosi pagal pradinio ugdymo individualizuotą ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.
* Socialinių įgūdžių ugdymo programa, įgyvendinama mokyklos klasėse, skirtose specialiųjų ugdymosi poreikių turintiems mokiniams, mokiniui rengiama, atsižvelgiant į pedagoginės psichologinės tarnybos rekomendacijas. Kiekvienam vaikui, ugdomam vaikų socializacijos centre, sudaromas individualus ugdymo planas, atsižvelgiant į ugdymo tikslus, mokinio turimą mokymosi patirtį, polinkius, individualius ugdymosi poreikius ir į reikiamą mokymosi pagalbą.
* Mokykla gali organizuoti specialiųjų klasių, skirtų intelekto sutrikimą turintiems mokiniams, mokinių užimtumą ir per mokinių atostogas, teikti visos dienos ugdymą, organizuoti visos dienos mokyklą. Aukštesniųjų klasių mokiniai savanoriai, vykdantys socialinės veiklos programas, gali padėti mokytojui organizuoti šią veiklą.
* Mokiniui, besimokančiam bendrosios paskirties klasėje, vietoje kurios nors ugdymo srities dalykų mokykla gali siūlyti integruotą srities dalyką ar įvairių ugdymo sričių integruotų mokslų pamokas.
* Dalykus, pradedamus konkrečioje ugdymo programoje, mokykla gali pradėti įgyvendinti vėliau, nei nustatyta 2021–2022 ir 2022–2023 mokslo metų pagrindinio ir vidurinio ugdymo programų bendrųjų ugdymo planų (toliau – Bendrieji ugdymo planai) 75, 109, 129 punktuose.

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

* Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Bendrųjų ugdymo planų 75 punktu arba ugdymą organizuojant pagal veiklos sritis ir joms skiriamą pamokų skaičių:

|  |  |  |  |
| --- | --- | --- | --- |
|  Ugdymo metai, klasėDalykai/veiklos | 1-2 klasėsepamokų skaičius per metus (savaitę) | 3-4 klasėsepamokų skaičius per metus (savaitę) | Pamokų skaičius per 4 ugdymo metus(savaitę) |
| Dorinis ugdymas (tikyba, etika) | 70(2) | 70(2) | 140(4) |
| Komunikacinė veikla arba kalbos ir bendravimo ugdymas\* | 280-350(8-10 | 280-350(8-10) | 560-700(16-20) |
| Pažintinė veikla | 210-280(6-8) | 210-280(6-8) | 420-560(12-16) |
| Orientacinė veikla | 210 (6) | 210 (6) | 420 (12) |
| Užsienio kalba\*\* | 0-70(0-2) | 0-70(0-2) | 0-140(0-4) |
| Informacinių komunikacinių technologijos ugdymas\*\* | 0-70(0-2) | 0-70(0-2) | 0-140(0-4) |
| Meninė veikla | 140-315(4-9) | 140-315(4-9) | 280-630(8-18) |
| Fizinis ugdymas | 140-315(4-9) | 140-315(4-9) | 280-630(8-18) |
| Pamoks skirtos mokinių ugdymosi poreikiams tenkinti, specialiajai veiklai organizuoti\*\*\* | 210 (6) | 280 (8) | 490 (14) |
| Privalomas pamokų skaičius mokiniui | 700/700(20/20) | 700/700(20/20) | 2 800(80) |
| Neformalusis ugdymas | 140 (4) | 140 (4) | 280 (8) |

Pastabos:

\* kalbos ir bendravimo ugdymas– veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams bei kitų komunikacijos sutrikimų turintiems vaikams, naudojantiems alternatyviąją komunikaciją;

\*\* veikla, kurią mokykla gali siūlyti, atsižvelgdama į mokinio galias, turimus išteklius;

\*\*\* specialioji veikla, skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį.

6.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

6.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

6.3. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais;

6.4. neformalųjį vaikų švietimą galima organizuoti ir per mokinių atostogas (išskyrus vasaros atostogas); 6.5. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;

6.6. mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus kiekvienam mokiniui;

6.7. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti 35 ir daugiau pamokų per metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, mokyklos vaiko gerovės komisijos rekomendacijas, kreipiantis mokytojui, kuris moko vaiką.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021–2022 ir 2022–2023 mokslo

metų pagrindinio ir vidurinio

ugdymo programų

bendrųjų ugdymo planų

7 priedas

**PRADINIO UGDYMO ORGANIZAVIMAS**

**KARANTINO, EKSTREMALIOS SITUACIJOS, EKSTREMALAUS ĮVYKIO AR**

**ĮVYKIO, KELIANČIO PAVOJŲ MOKINIŲ SVEIKATAI IR GYVYBEI,**

**LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO**

**PROCESAS NEGALI BŪTI ORGANIZUOJAMAS KASDIENIU MOKYMO PROCESO**

**ORGANIZAVIMO BŪDU**

 1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso

organizavimo būdu (toliau – nuotolinis mokymo būdas).

 2. Ekstremali temperatūra mokyklos ir (ar) gyvenamojoje teritorijoje:

 2.1. minus 20 °C ar žemesnė – 1–4 klasių mokiniams.

 3. Mokyklos vadovas, nesant valstybės, savivaldybės lygio sprendimų dėl ugdymo proceso

organizavimo esant ypatingoms aplinkybėms ar esant aplinkybėms mokykloje, dėl kurių ugdymo

procesas negali būti organizuojamas kasdieniu mokymo proceso organizavimo būdu, gali priimti

ugdymo organizavimo sprendimus:

 3.1. mažinančius / šalinančius pavojų mokinių sveikatai ir gyvybei;

 3.2. laikinai stabdyti ugdymo procesą, kai dėl susidariusių aplinkybių mokyklos aplinkoje

nėra galimybės jo koreguoti ar tęsti ugdymo procesą grupinio mokymosi forma kasdieniu mokymo

proceso organizavimo būdu nei grupinio mokymosi forma nuotoliniu mokymo būdu, pvz., sutrikus

elektros tinklų tiekimui ir kt., ugdymo procesas mokyklos vadovo sprendimu gali būti laikinai

stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos

vadovas sprendimą dėl ugdymo proceso stabdymo derina su valstybinės mokyklos (biudžetinės

įstaigos) – savininko teises ir pareigas įgyvendinančia institucija, savivaldybės mokyklos

(biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir

savivaldybės mokyklos (viešosios įstaigos) ir nevalstybinės mokyklos – savininku (dalyvių

susirinkimu);

 3.3. ugdymo procesą ar jo dalį organizuoti nuotoliniu mokymo būdu, kai nėra galimybės

tęsti ugdymo proceso ar jo dalies grupinio mokymosi forma kasdieniu mokymo proceso

organizavimo būdu. Mokyklos vadovas sprendimą ugdymo procesą ar jo dalį organizuoti

nuotoliniu mokymo būdu prima Mokymosi pagal formaliojo švietimo programas (išskyrus

aukštojo mokslo studijų programas) formų ir mokymo organizavimo tvarkos aprašo, patvirtinto

Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl

Mokymosi pagal formaliojo švietimo programas (išskyrus aukštojo mokslo studijų programas)

formų ir mokymo organizavimo tvarkos aprašo patvirtinimo“, nustatyta tvarka.

 4. Valstybės, savivaldybės lygiu ar mokyklos vadovo sprendimu ugdymo procesą ar jo dalį

organizuojant nuotoliniu mokymo būdu, mokykla:

 4.1. priima sprendimus ugdymo procesui nuotoliniu mokymo būdu organizuoti,

atsižvelgdama į mokyklos ugdymo plane numatytas gaires nuotoliniam mokymo procesui

organizuoti, Bendrųjų ugdymo planų nuostatas;

 4.2. vadovaujasi Mokymo nuotoliniu ugdymo proceso organizavimo būdu kriterijų aprašu,

patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu

Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo

patvirtinimo“;

 4.3. įvertina, ar visi mokiniai gali dalyvauti ugdymo procese nuotoliniu mokymo būdu.

Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje,

jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant

galimybių ugdymo proceso organizuoti mokykloje, ugdymo proceso organizavimas laikinai

perkeliamas į kitas saugias patalpas;

 4.4. susitaria dėl mokinių emocinės sveikatos stebėjimo, taip pat mokinių, turinčių

specialiųjų ugdymosi poreikių, ugdymo specifikos ir švietimo pagalbos teikimo;

 4.5. įgyvendindama ugdymo programas, ne mažiau kaip 50 procentų ugdymo procesui

numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50

procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

 4.6. pertvarko pamokų tvarkaraštį, pritaikydama jį ugdymo procesą organizuoti nuotoliniu

mokymo būdu: konkrečios klasės tvarkaraštyje numato sinchroniniam ir asinchroniniam ugdymui

skiriamas pamokas;

 4.7. pritaiko pamokos struktūrą sinchroniniam ir asinchroniniam ugdymui, atsižvelgdama į

mokinių amžių, dalyko programos ir ugdymo programos ypatumus;

 4.8. susitaria dėl mokymosi pagalbos mokiniui teikimo būdų ir savalaikiškumo, dėl

užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių

stebėsenos ir jų koregavimo, grįžtamosios informacijos teikimo, dėl mokinio darbotvarkės

nustatymo, atsižvelgdama į mokinių amžių;

 4.9. numato mokinių ir jų tėvų (globėjų, rūpintojų) informavimo būdus;

 4.10. paskiria asmenį (-is), kuris (-ie) teiks bendrąją informaciją apie ugdymo proceso

organizavimo tvarką, švietimo pagalbos teikimą, komunikuos kitais aktualiais švietimo

bendruomenei klausimais tol, kol neišnyksta ypatingos aplinkybės ar aplinkybės, dėl kurių

ugdymo procesas mokykloje negalėjo būti organizuojamas kasdieniu būdu. Informacija apie tai

skelbiama mokyklos tinklalapyje;

 4.11. numato planą, kaip pasibaigus ypatingoms aplinkybėms sklandžiai grįžti prie įprasto

ugdymo proceso organizavimo;

 4.12. numato, kaip, esant poreikiui, dalį – ugdymo proceso organizuoti nuotoliniu mokymo

būdu ir dalį grupinio mokymosi forma kasdieniu mokymo proceso organizavimo būdu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_